b'\n_START_ARTICLE_\nIoan Fodor\n_START_SECTION_\nBiografie\n_START_PARAGRAPH_\nIoan Fodor a terminat clasele primare \xc8\x99i patru clase gimnaziale \xc3\xaen ora\xc8\x99ul Gherla, iar clasele V-VIII \xc8\x99i Bacalaureatul le-a absolvit la Liceul statului din Sibiu, \xc3\xaen anul 1886. A fost bursier al Mitropoliei Greco-Catolice din Blaj \xc8\x99i a terminat studiile teologice la Facultatea de Teologie a Universit\xc4\x83\xc8\x9bii din Budapesta, iar literele la Universitatea din Cluj. Dup\xc4\x83 ce a ob\xc8\x9binut diploma de profesor, a ocupat un post la liceul rom\xc3\xa2n din Blaj, \xc3\xaentre anii 1894 \xc8\x99i 1919. A participat activ la toate ac\xc8\x9biunile sociale, culturale \xc8\x99i politice din Blaj. Consiliul Dirigent l-a numit profesor \xc8\x99i director la \xc8\x98coala Superioar\xc4\x83 de Fete a statului \xc3\xaen Timi\xc8\x99oara, la data de 1 octombrie 1919. Dup\xc4\x83 ce a preluat aceast\xc4\x83 \xc8\x99coal\xc4\x83, a organizat Liceul de fete Carmen Sylva, pe care l-a dezvoltat p\xc3\xa2n\xc4\x83 la unsprezece clase \xc8\x99i pe care l-a condus p\xc3\xa2n\xc4\x83 \xc3\xaen septembrie 1932, c\xc3\xa2nd s-a pensionat.\n_START_SECTION_\nActivitatea politic\xc4\x83\n_START_PARAGRAPH_\nA fost ales delegat la Marea Adunare Na\xc8\x9bional\xc4\x83 de la Alba-Iulia de c\xc4\x83tre corpul didactic al Liceului rom\xc3\xa2n din Blaj, unde a votat unirea Ardealului cu Rom\xc3\xa2nia, la 1 decembrie 1918.\n_START_SECTION_\nRecunoa\xc8\x99teri\n_START_PARAGRAPH_\nMitropolitul Vasile Suciu l-a distins cu titlul de protopop onorar, iar \xc3\xaen septembrie 1932 a fost decorat cu Ordinul Meritul Cultural.'